Izziņa par atzinumos sniegtajiem iebildumiem

|  |
| --- |
| Likumprojekts "Grozījumi Alternatīvo ieguldījumu fondu un to pārvaldnieku likumā" (VSS-1025) |

(dokumenta veids un nosaukums)

I. Jautājumi, par kuriem saskaņošanā vienošanās nav panākta

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| Nav nesaskaņotu iebildumu | | | | | |

Informācija par starpministriju (starpinstitūciju) sanāksmi vai elektronisko saskaņošanu

|  |  |  |
| --- | --- | --- |
| Datums | (VSS 03.12.2020, saskaņošana 03.02.2021, 16.02.2021) | |
|  |  | |
| Saskaņošanas dalībnieki | Tieslietu ministrija, Ārlietu ministrija, Vides aizsardzības un reģionālās attīstības ministrija, Latvijas Darba devēju konfederācija, Finanšu un kapitāla tirgus komisija | |
|  |  |  | |
| Saskaņošanas dalībnieki izskatīja šādu ministriju (citu institūciju) iebildumus |  |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - | |

II. Jautājumi, par kuriem saskaņošanā vienošanās ir panākta

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija | |
| 1 | 2 | 3 | 4 | | 5 | |
| **Vides aizsardzības un reģionālās attīstības ministrijas 16.12.2020. atzinumā Nr. 1-22/11226 izteiktie iebildumi** | | | | | | |
| 1. | Vispārīgs komentārs | Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr. 19) 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz pilnveidot esošos pakalpojumus (Slēgtā alternatīvo ieguldījumu fonda gada pārskats un konsolidētais gada pārskats), kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu).  Ņemot vērā minēto, lūdzam atbilstoši MK instrukcijas Nr. 19 14.4. apakšpunktā noteiktajam, anotācijas I sadaļas 2. punktā norādīt pakalpojuma nosaukumu un tā sniegšanas kanālus. Saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17. punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. Neklātienes kanāli iedalāmi elektroniskos, telefoniskos un pasta starpniecības kanālos | **Panākta vienošanās elektroniskajā saskaņošanā.**  Likumprojekts neparedz pilnveidot esošos pakalpojumus, bet tikai precizē normas par alternatīvo ieguldījumu fonda pārvaldnieka un ieguldītāju tiesību un pienākumu apjomu..  Lai gan atzinumā norādīts, ka projekts paredz pilnveidot esošos pakalpojumus (Slēgtā alternatīvo ieguldījumu fonda gada pārskats un konsolidētais gada pārskats), vēršam uzmanību, ka Likumprojektā šādas normas, kas regulētu gada pārskata vai konsolidētā gada pārskata iesniegšanu, nav atrodamas.  Ievērojot minēto, norādāms, ka Likumprojekts nemaina esošo kārtību tam, kādā veidā tiek sniegti alternatīvo ieguldījumu fondu gada pārskati un konsolidētie gada pārskati. | |  | |
| 2. | Vispārīgs komentārs | Pēc Ministru kabineta noteikumu projekta spēkā stāšanās lūdzam saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktā minēto, nodrošināt pakalpojumu aprakstu aktualizāciju valsts pārvaldes pakalpojumu portālā Latvija.lv. | **Panākta vienošanās elektroniskajā saskaņošanā.**  Sk. iepriekšējo punktu. | |  | |
| 3. | Vispārīgs komentārs | Anotācijas tekstā aizstāt vārdus “mājas lapa” un “mājaslapa” dažādos locījumos ar vārdu “tīmekļvietne” vai “tīmekļa vietne” attiecīgajos locījumos. | **Ņemts vērā.**  Likumprojekta anotācijas VI daļā vārds „mājas lapa” aizstāts ar vārdu „tīmekļvietne” attiecīgajos locījumos. | | Sk. precizēto anotācijas projektu. | |
| **Tieslietu ministrijas 23.12.2020. atzinumā Nr. 1-9.1/1411 izteiktie iebildumi** | | | | | | |
| 4. | 1. Papildināt 68. pantu ar ceturto, piekto, sesto, septīto un astoto daļu šādā redakcijā:   „(4) Dalībvalstī licencēts pārvaldnieks, kas plāno tādiem ieguldītājiem, kas nav profesionāli ieguldītāji, Latvijā izplatīt alternatīvo ieguldījumu fondu daļas, veic vajadzīgos pasākumus, lai nodrošinātu Latvijā šādu darbību veikšanu:  1) apstrādātu ieguldītāju parakstīšanās uz fonda ieguldījumu daļām, ieguldījuma daļu atpakaļpirkšanas un atpakaļpieņemšanas pieteikumus un veiktu ar tiem saistītos norēķinus atbilstoši alternatīvo ieguldījumu fonda dibināšanas dokumentu nosacījumiem;  2) sniegtu ieguldītājiem informāciju par parakstīšanās uz ieguldījumu daļām, ieguldījumu daļu atpakaļpirkšanas un atpakaļpieņemšanas pieteikumu izpildi un ar tiem saistītajiem norēķiniem;  3) palīdzētu apstrādāt informāciju par ieguldītāju īstenotajām tiesībām, kuras izriet no ieguldījuma alternatīvo ieguldījumu fondā Latvijā;  4) darītu pieejamu ieguldītājiem šā likuma 58.pantā minēto informāciju un dokumentu kopijas;  5) sniegtu ieguldītājiem informāciju, tostarp izmantojot elektroniskos datu nesējus, par darbībām, kuras šā panta septītajā daļā minētās personas veic, izpildot šīs daļas prasības;  6) veiktu kontaktpunkta funkciju saziņā ar Komisiju un citām kompetentajām iestādēm.  (5) Šā panta ceturtajā daļā minēto darbību veikšanai pārvaldniekam nav pienākums nodrošināt tā fizisku klātbūtni Latvijā vai deleģēt darbību veikšanu trešajai personai.  (6) Pārvaldnieks nodrošina, ka, veicot šā panta ceturtajā daļā minētās darbības, saziņā tiek izmantota latviešu valoda vai cita valoda, kuras izmantošanai piekritusi Komisija.  (7) Šā panta ceturtajā daļā minētās darbības veic:  1) pārvaldnieks;  2) finanšu un kapitāla tirgus dalībnieki, kuru uzraudzību veic Komisija, citas dalībvalsts uzraudzības institūcija vai Eiropas Centrālā banka un kuri saskaņā ar normatīvajiem aktiem ir tiesīgi veikt attiecīgās darbības;  3) šās daļas 1. un 2.punktā minētās personas.  (8) Pārvaldnieks, slēdzot līgumu ar šā panta septītās daļas 2.punktā minētajām personām, līgumā iekļauj noteikumus, kas precizē, kuras tieši no pārvaldnieka veicamajām darbībām Latvijā veiks pats pārvaldnieks un kuras veiks šā panta septītās daļas 2.punktā minētās personas, kā arī apliecinājumu tam, ka šā panta septītās daļas 2.punktā minētās personas visu tai nepieciešamo informāciju un dokumentus saņems no pārvaldnieka.”. | Likumprojektā faktiski pārkopēta direktīva. Vēršam uzmanību, ka atbilstoši Līguma par Eiropas Savienības darbību (turpmāk – LESD) 288. pantam svarīgi sasniegt direktīvas rezultātu un nav vēlams tās tekstu likumprojektā ietvert “viens pret vienu”. Vispiemērotākais veids, kā sasniegt direktīvas mērķi nacionālajos normatīvajos aktos, ir pārņemt direktīvu pēc būtības – pārformulējot direktīvas normas atbilstoši nacionālajos normatīvajos aktos lietotajai terminoloģijai, stilistikai un juridiskajai tehnikai. Piemēram, Likumprojekta 8. pants atbilst Eiropas Parlamenta un Padomes 2019. gada 20. jūnija direktīvas (ES) 2019/1160, ar ko groza Direktīvas 2009/65/EK un 2011/61/ES groza attiecībā uz kolektīvo ieguldījumu uzņēmumu pārrobežu izplatīšanu (turpmāk – Direktīva) 2. panta 6. punktam, Likumprojekta 7. un 9. pants atbilst Direktīvas 2. panta 4. punktam. Tā kā Direktīvas tekstu nevajadzētu tieši atspoguļot nacionālajā likumā, lūdzam izvērtēt, vai likumprojektā iekļautie grozījumi nebūtu precizējami, sasniedzot Direktīvas mērķi atbilstoši nacionālajos normatīvajos aktos lietotajai terminoloģijai, stilistikai un juridiskajai tehnikai. | **Daļēji ņemts vērā.**  Vēršam uzmanību tam, ka Likumprojektā teksts nav pārkopēts no direktīvas, bet gan ir pārformulēts, pielāgojot attiecīgās normas Latvijas nacionālajā tiesību sistēmā jau aprobētiem terminiem, stilistikai un juridiskajai tehnikai.  Lai vēl vairāk padarītu saprotamu regulējumu, Likumprojekta normas, tostarp 9. pants (iepriekš pirms numerācijas maiņas 8.pants) ir redakcionāli precizēts. Direktīvas teksts kopumā Likumprojektā nav ietverts „viens pret viens”, bet gan ir būtiski pielāgots. Piemēram, terminoloģiski netiek lietots direktīvas formulējums „privāti ieguldītāji”, bet gan „ieguldītāji, kas nav profesionāli ieguldītāji”. Netiek lietoti vārdi „ieguldījumu apliecības vai akcijas”, bet gan „ieguldījumu fondu daļas”. Netiek lietoti vārdi „ieguldītāju parakstīšanās, maksājumu, atpirkšanas un atpakaļpirkšanas rīkojumi”, bet gan „ieguldījuma daļu pirkšanas, atpakaļpirkšanas un atpakaļpieņemšanas pieteikumi”. Netiek lietoti vārdi „trešā persona, uz kuru attiecas uzraudzība un noteikumi, kas reglamentē veicamos uzdevumus”, bet gan konkretizēts, ka šādas personas ir „finanšu un kapitāla tirgus dalībnieki, kuru uzraudzību veic Komisija, citas dalībvalsts uzraudzības institūcija vai Eiropas Centrālā banka un kuri saskaņā ar normatīvajiem aktiem ir tiesīgi veikt attiecīgos pasākumus”. Tāpat ir virkne citu izmaiņu, tostarp attiecībā uz prasībām par saziņā izmantojamo valodu, līgumā iekļaujamajiem noteikumiem, u.tml.  Iepriekš teiktais attiecināms arī iebildumā norādīto par Likumprojekta 8. un 10.pantu (iepriekš pirms numerācijas maiņas 7. un 9. pants), ar kuru pārņemts Direktīvas 2019/1160 2. panta 4. punkts, proti, Likumprojekta 8. un 10. pants ir būtiski pielāgots atbilstoši AIFPL lietotajai terminoloģijai.  Papildus vēršam uzmanību, ka atzinumā paustais viedoklis par to, kā dalībvalstīm jāpārņem direktīvu prasības, neatbilst Tieslietu ministrijas 2014. gada Eiropas Savienības tiesību rokasgrāmatā sniegtajam skaidrojumam (Pieejama: <https://www.tm.gov.lv/lv/metodiskie-ieteikumi/es-tiesibu-ieviesanas-rokasgramata_25092014.pdf>). Kā norādīts šajā rokasgrāmatā, tad: *„ES un nacionālo tiesību harmonizācijas procesā pastāv divas ES tiesību pārņemšanas metodes: 1) transponēšanas metode; 2) pārformulēšanas metode. [..] Ar transponēšanas metodi tiek saprata ES tiesību normu iekļaušana nacionālajā tiesību sistēmā „viens pret vienu”, t.i., vai nu ES tiesību normas tiešā veidā pārrakstot nacionālajā tiesību sistēmā vai arī nacionālajā tiesību aktā ietverot atsauci uz attiecīgo ES tiesību aktu. [..] Ar pārformulēšanas metodi tiek saprasta ES tiesību normā ietvertā mērķa iekļaušana nacionālajā tiesību sistēmā, t.i., atbilstoši nacionālajai tiesību sistēmai tiek pārņemta ES tiesību normas būtība, nevis tikai pats normas gramatiskais saturs.[..] Direktīvas normu pārņemšanas veida pareiza izvēle ir viens no priekšnosacījumiem, lai direktīvā noteiktās prasības tiktu pareizi nodrošinātas nacionālajā tiesību sistēmā. Direktīvu normu pārņemšanā var tikt izmantotas divas metodes – transponēšanas metode un pārformulēšanas metode. Lai izvēlētos atbilstošāko pārņemšanas metodi (transponēšanas vai pārformulēšanas metodi), svarīgi ir ņemt vērā ne tikai pašas direktīvas normas saturu, bet arī nacionālā tiesību akta, kurā direktīvu plānots pārņemt, juridisko valodu un tehniku.”* (sk. rokasgrāmatas 23., 24., 37. lpp.). Tā kā abas minētās metodes ir pielietojamas, lai pārņemtu direktīvas prasības nacionālajos tiesību aktos, tad atzinumā izteiktais iebildums nav pamatots pēc būtības. | | 9. Papildināt 68. pantu ar ceturto, piekto, sesto, septīto un astoto daļu šādā redakcijā:  „(4) Dalībvalstī licencēts pārvaldnieks, kas plāno tādiem ieguldītājiem, kas nav profesionāli ieguldītāji, Latvijā izplatīt dalībvalstu alternatīvo ieguldījumu fondu daļas, nodrošina vajadzīgos pasākumus, lai Latvijā:  1) ieņemtu un apstrādātu ieguldījuma daļu pirkšanas, atpakaļpirkšanas un atpakaļpieņemšanas pieteikumus un veiktu ar tiem saistītos norēķinus atbilstoši alternatīvo ieguldījumu fonda dibināšanas dokumentu nosacījumiem;  2) sniegtu ieguldītājiem informāciju par ieguldījumu daļu pirkšanas, atpakaļpirkšanas un atpakaļpieņemšanas pieteikumu iesniegšanu un ar tiem saistītajiem norēķiniem;  3) palīdzētu apstrādāt informāciju par ieguldītāju īstenotajām tiesībām, kuras izriet no ieguldījuma alternatīvo ieguldījumu fondā Latvijā;  4) nodrošinātu ieguldītājiem pieeju šā likuma 58.pantā minētajai informācijai un dokumentu kopijām;  5) sniegtu ieguldītājiem informāciju, tostarp izmantojot elektroniskos datu nesējus, par pasākumiem, kurus veic šā panta septītajā daļā minētās personas;  6) veiktu kontaktpunkta funkciju saziņā ar Komisiju un citām uzraudzības institūcijām.  (5) Šā panta ceturtajā daļā minēto pasākumu veikšanai pārvaldniekam nav pienākums nodrošināt tā fizisku klātbūtni Latvijā vai deleģēt pasākumu veikšanu trešajai personai.  (6) Veicot šā panta ceturtajā daļā minētos pasākumus, saziņā tiek izmantota latviešu valoda vai cita valoda, kuras izmantošanai piekritusi Komisija.  (7) Šā panta ceturtajā daļā minētos pasākumus drīkst veikt:  1) pārvaldnieks;  2) finanšu un kapitāla tirgus dalībnieki, kuru uzraudzību veic Komisija, citas dalībvalsts uzraudzības institūcija vai Eiropas Centrālā banka un kuri saskaņā ar normatīvajiem aktiem ir tiesīgi veikt attiecīgos pasākumus;  3) šās daļas 1. un 2.punktā minētās personas kopā.  (8) Pārvaldnieks, slēdzot līgumu ar šā panta septītās daļas 2.punktā minētajām personām, līgumā iekļauj noteikumus, kas precizē, kurus tieši no pasākumiem veiks pats pārvaldnieks un kurus veiks minētās personas, kā arī apliecinājumu tam, ka šā panta septītās daļas 2.punktā minētās personas visu tām nepieciešamo informāciju un dokumentus saņems no pārvaldnieka.”. | |
| 5. | 1. Papildināt likuma 1. pantu ar 44. punktu šādā redakcijā:  „44) pirmsizplatīšana - tieša vai netieša dalībvalsts fonda pārvaldnieka vai tā uzdevumā veikta informācijas sniegšana vai paziņošana par ieguldījumu stratēģijām vai ieguldījumu idejām potenciālajiem profesionāliem ieguldītājiem, kuru pastāvīgā dzīvesvieta vai juridiskā adrese ir dalībvalstī, lai pārbaudītu to interesi par fondu vai apakšfondu, kurš vēl nav dibināts, vai kurš ir nodibināts, bet par kura ieguldījumu daļu izplatīšanu potenciālo ieguldītāju pastāvīgās dzīvesvietas vai juridiskās adreses dalībvalstī vēl nav sniegts paziņojums saskaņā ar šā likuma 66., 67. un 68.pantu, un kā rezultātā potenciālajiem profesionālajiem ieguldītājiem netiek izteikts piedāvājums ieguldīt fonda vai apakšfonda ieguldījumu daļās.”. | Ar Likumprojekta 1. pantu Alternatīvo ieguldījumu fondu likums tiek papildināts ar jaunu terminu pirmsizplatīšana – tieša vai netieša dalībvalsts fonda pārvaldnieka vai tā uzdevumā veikta informācijas sniegšana vai paziņošana par ieguldījumu stratēģijām vai ieguldījumu idejām potenciālajiem profesionāliem ieguldītājiem, kuru patstāvīgā dzīvesvieta vai juridiskā adrese ir dalībvalstī, lai pārbaudītu to interesi par fondu vai apakšfondu, kurš vēl nav dibināts, vai kurš ir nodibināts, bet par kura ieguldījuma daļu izplatīšanu potenciālo ieguldītāju patstāvīgās dzīvesvietas vai juridiskās adreses dalībvalstī vēl nav sniegts paziņojums saskaņā ar šā likuma 66., 67. un 68. pantu, un kā rezultātā potenciālajiem profesionālajiem ieguldītājiem netiek izteikts piedāvājums ieguldīt fonda vai apakšfonda ieguldījumu daļās. Lūdzam skaidrot, vai ar pirmsizplatīšanu tiek nodibinātas kādas saistības starp fonda pārvaldnieku un ieguldītājiem, tostarp, kādas sekas ir pirmsizplatīšanai. Vienlaikus lūdzam skaidrot, vai izmantotais termins ir atbilstošs Latvijas kopējai tiesību sistēmai. Tāpat lūdzam izvērtēt, vai definīcija nebūtu precizējama un izsakāma skaidrāk. | **Daļēji ņemts vērā.**  Sniedzam šādu skaidrojumu:  Latvijas normatīvie akti un ES tiesību akti līdz šim neregulēja jautājumu par pirmsizplatīšanu (angļu valodā – *pre-marketing*), tāpēc, pārņemot Direktīvas 2019/1160 prasības, AIFPL tiek papildināts ar jaunu terminu „pirmsizplatīšana” un minētā termina definīciju. Pirmsizplatīšanas termins un definīcija netiek plaši lietots citos Latvijas normatīvajos aktos finanšu jomā, kā arī pirmsizplatīšana parasti netiek kaut kā īpaši regulēta.  Ar Likumprojekta 1. pantu tiek pārņemts Direktīvas 2019/1160 2. panta 1. punkts, un minētās direktīvas latviešu valodas tulkojumā tiek lietots cits vārds „pirmstirdzniecība”, nevis „pirmsizplatīšana”. Ievērojot to, ka AIFPL 1. panta 25. punktā pašlaik jau tiek lietots termins „izplatīšana”, tad termins „pirmsizplatīšana” tika izvēlēts kā atbilstošāks, lai nodrošinātu terminu saskaņotību ar AIFPL lietoto.  Attiecībā uz atzinumā norādīto par termina „pirmsizplatīšana” atbilstību Latvijas tiesību sistēmai un šā termina definīcijas iespējamiem precizējumiem vēršam uzmanību tam, ka attiecīgais termins un šā termina definīcija ir iekļauts Latvijā tieši piemērojamā Eiropas Savienības aktā, proti, regulā – Eiropas Parlamenta un Padomes 2019. gada 20. jūnija regulas (ES) 2019/1156 par kolektīvo ieguldījumu uzņēmumu pārrobežu izplatīšanas atvieglošanu un ar kuru groza regulas (ES) Nr. 345/2013, (ES) Nr. 346/2013 un (ES) Nr. 1286/2014 15. un 16. pantā. Minētās regulas 15. un 16. pants, kurā sniegta pirmstirdzniecības termina definīcija, kas attiecas uz Eiropas riska kapitāla fondiem un Eiropas sociālās uzņēmējdarbības fondiem, ir piemērojams no 2021. gada 2. augusta.  Izvērtējot iespējas pilnveidot pirmsizplatīšanas definīciju, precizētajā Likumprojekta tekstā vārdi „tieša vai netieša dalībvalsts fonda pārvaldnieka” ir aizstāti ar vārdiem „tieša vai netieša Latvijā vai dalībvalstī licencēta pārvaldnieka”, kā arī pēc vārdiem “kā rezultātā” papildus iekļauti vārdi “fonda vai apakšfonda daļas netiek tirgotas vai”.  Atbilstoši atzinumā izteiktajam lūgumam skaidrot, kādas tiesiskās attiecības no pirmsizplatīšanas laikā veiktajām darbībām nodibinās starp pārvaldnieku un ieguldītājiem, paskaidrojam, ka pirmsizplatīšanas sekas kopumā ir pietiekami skaidri jau noregulētas pašā Likumprojektā. Likumprojekta 13. pants paredz AIFPL papildināt ar IX1 nodaļu, kurā ir iekļauts jauns 70.2pants, kas regulē pirmsizplatīšanas norisi. Šā panta pirmā daļa noteic, ka „Latvijā licencēts **pārvaldnieks nodrošina to, ka ieguldītāji Latvijā vai citās dalībvalstīs neiegādājas** alternatīvo ieguldījumu fonda ieguldījumu daļas pirmsizplatīšanā, un to, ka ieguldītājiem, ar kuriem tiek veikta saziņa pirmsizplatīšanas laikā, **ir iespējams iegādāties attiecīgā alternatīvā ieguldījumu fonda ieguldījumu daļas vienīgi gadījumā, ja tiek veikta fondu ieguldījumu daļu izplatīšana** šā likuma 66. un 67. pantā noteiktajā kārtībā.” Tā kā Likumprojekts paredz ne tikai papildināt AIFPL ar pirmsizplatīšanas terminu un definīciju, bet arī paredz iekļaut jaunu nodaļu ar četriem pantiem, kas regulē dažādus ar pirmsizplatīšanu saistītos aspektus, tad attiecīgi jau no paša Likumprojekta regulējuma būtu jābūt skaidri saprotamam, kādas ir pirmsizplatīšanas sekas. | | 1. Papildināt likuma 1. pantu ar 44. punktu šādā redakcijā:   „44) pirmsizplatīšana - tieša vai netieša Latvijā vai dalībvalstī licencēta pārvaldnieka vai tā uzdevumā veikta informācijas sniegšana vai paziņošana par ieguldījumu stratēģijām vai ieguldījumu idejām potenciālajiem profesionāliem ieguldītājiem, kuru pastāvīgā dzīvesvieta vai juridiskā adrese ir dalībvalstī, lai pārbaudītu to interesi par fondu vai apakšfondu, kurš vēl nav dibināts, vai kurš ir nodibināts, bet par kura ieguldījumu daļu izplatīšanu potenciālo ieguldītāju pastāvīgās dzīvesvietas vai juridiskās adreses dalībvalstī vēl nav sniegts paziņojums saskaņā ar šā likuma 66., 67. un 68.pantu, un kā rezultātā fonda vai apakšfonda daļas netiek tirgotas vai potenciālajiem profesionālajiem ieguldītājiem netiek izteikts piedāvājums ieguldīt fonda vai apakšfonda ieguldījumu daļās.”. | |
| Atbildīgā amatpersona | | | | |
|  | | | | | (paraksts)\* | |

Piezīme. \* Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Gunvaldis Davidovičs

|  |
| --- |
| Finanšu ministrijas  Finanšu tirgus politikas departamenta jurists |
| (amats) |
| tālr. 67083931 |
| (tālruņa un faksa numurs) |
| [Gunvaldis.Davidovics @fm.gov.lv](mailto:Imants.Tiesnieks@fm.gov.lv) |
| (e-pasta adrese) |

Gunvaldis Davidovičs

67083931, [Gunvaldis.Davidovics@fm.gov.lv](mailto:Gunvaldis.Davidovics@fm.gov.lv)